Рус мәктәпләренең 9 нчы сыйныфында укучы татар балалары өчен татар әдәбиятыннан имтихан сораулары	
1нче билет
1. Татар халык авыз иҗаты әсәрләреннән риваятьләр. К.Насыйриның  риваятьләргә карашы. Сөембикә, Батырша, Кол Шәриф, Утыз Имәни, Акмулла турында риваятьләр.
2. М.Әмирнең “Агыйдел” повестендагы Гаяз, Ильяс, Артыкбикә образларына характеристика бирегез.

2 нче билет
1. Ш.Камалның тормышы һәм иҗаты. Аның “Буранда” хикәясенең сюжеты.
2. Т.Гыйззәтнең “Изге әманәт” драмасының эчтәлеген сөйләгез. Әсәрдә сурәтләнгән Гыйният образына мөнәсәбәтегезне белдерегез.
	
3 нче билет
1. Э.Мөэминованың тормышы һәм иҗаты. Укытучы-шагыйрәнең нинди әсәрләрен укыганыгыз бар? Алар сездә нинди тәэсир калдырды?
2. Аяз Гыйләҗевның “Җомга көн кич белән” әсәре турында фикерегезне әйтегез. Габдуллаҗан һәм Бибинур образлары. Бу образларга хас сыйфатларны тасвирлагыз.

4 нче билет
1. Аяз Гыйләҗевның тормышы һәм иҗаты. Нинди әсәрләрен укыганыгыз бар?
2. Э.Касыймовның “Гомер ике килми” әсәренең эчтәлеген сөйләгез. Әнвәр, Зөлфә, Мөнирә, Әбүбәкер, Сабир Дунәшев, Назим Тимербулатов образларына характеристика бирегез.
	
5 нче билет
1. И.Юзеевның тормышы һәм иҗаты. Аның шигырьләренә иҗат ителгән нинди җырларны беләсез? Ул язган нинди пьесалар сезгә таныш?
2. Фәниярдәге ихтыяр көче, ныклык, яшәүгә омтылышы сездә нинди хисләр уятты? (Ф.Яруллин “Җилкәннәр җилдә сынала”)	
6 нчы билет
1. Х.Туфанның катлаулы тормыш юлы, шәхес культы елларындагы аяныч язмышы.
2. Һ.Такташның “Мокамай”шигырендә тасвирланган Мокамай образы. Аның гомерен яшьли өзгән сәбәпләрне әйтегез, шигырьнең сурәтләү чараларын билгеләгез.	
7 нче билет
1. Татар халык авыз иҗаты әсәрләреннән легендалар. Легендалар риваятьләрдән нәрсә белән аерыла? “Зөһрә кыз” легендасының эчтәлеген сөйләгез, аңа үз мөнәсәбәтегезне белдерегез.
2. С.Шакирның танылган татар әдибе Хәйретдин Мөҗәйнең бала чагын тасвирлаган “Үлемнән көчлерәк” очеркы. Хәсән бабайның әкияте Мөҗәһиткә ничек тәэсир итә?	
8 нче билет
1. Һ.Такташның тормышы һәм иҗаты турында сөйләгез. Үзегез яраткан берәр шигырен яттан сәнгатьле итеп укыгыз.
2.”Туган авылым”, “Туган төбәгем” дигән темаларның берсенә хикәя язу өчен план төзегез.	
9 нчы билет
1. Рус һәм татар әдәбиятларында язмышлары Ф.Яруллин язмышына охшаган тагын кайсы язучыларны беләсез?
2. Әдәбият, сәнгать өлкәсендә ирешкән зур уңышлары өчен  әдәбият - сәнгать
эшлеклеләренә Татарстан Республикасында нинди Дәүләт бүләкләре бирелә? Мисаллар китерегез.	
10 нчы билет
1. Э.Касыймовның тормышы һәм иҗаты. “Гомер ике килми” әсәренә фикерегезне белдерегез.
2. И.Юзеевның “Таныш моңнар”поэмасында сурәтләнгән Резидә һәм Зөфәр образлары сезнең күңелегезне нинди яклары белән яулады? Поэмадан бер өзекне  сәнгатьле итеп укыгыз.	
11 нче билет
1. И.Юзеевның кешеләр арасындагы иң гүзәл хис – мәхәббәтне зур осталык, нечкә зәвык белән тасвирлаган “Гашыйклар тавы” әсәре. Сәет, Мөнирә, Өмет образларына характеристика бирегез.
2. Ш.Еникеевның тормыш юлы. “Солтангәрәйнең язмышы” әсәренә мөнәсәбәтегезне белдерегез.	
12 нче билет
1. М.Юнысның тормышы һәм иҗаты турында белешмә бирегез. “Шәмдәлләрдә генә утлар яна” повестеннан өзекнең эчтәлеген  сөйләгез. Сәйрин Сәләхов, Марсель Ялчинский, Максим Майнагашев образларына мөнәсәбәтегезне аңлатыгыз. 
2. Ф.Яруллинның “Ана” балладасындагы образларга мөнәсәбәтегезне белдерегез. Әсәрне сәнгатьле итеп  яттан укыгыз.	
13 нче билет
1. Театрга -  100 ел. Беренче татар театры. Хәзерге вакытта театрда актив иҗат итүче кайсы артистлар турында беләсез?
2. Э.Мөэминованың “Икмәк” шигырен сәнгатьле итеп  яттан укыгыз. Икмәк – тормыш чыганагы, диләр. Сез моны ничек аңлыйсыз?	
14 нче билет
1. С.Шакирның тормышы һәм иҗаты турында сөйләгез. Авторның нинди әсәрләрен беләсез?
2. Бала һәм ана арасындагы мөнәсәбәтләрне сурәтләү ягыннан “Буранда” хикәясе.  Ана, Мостафа, карт образлары сездә нинди фикерләр тудырды? Хикәя жанрына билгеләмә бирегез.	
15 нче билет
1. Россиянең халык рәссамы, Татарстанның сәнгать эшлеклесе Лотфулла Фәттаховның тормышы һәм иҗаты. Танылган рәссамның бер әсәренә бәя бирегез.
2. Ф.Яруллинның укытучылар хезмәтенә дан җырлаучы “Иң гүзәл кеше икәнсез”шигыре. Сезгә укытучылардагы нинди сыйфатлар аеруча ошый? Фикерегезне мисаллар  белән раслагыз.	
16 нчы билет
1. Г.Исхакыйның “Җан Баевич”комедиясеннән өзекнең эчтәлеген сөйләгез. Миңлебай карт образы сездә нинди тәэсир калдырды?
2. “Кайсыгызның кулы җылы?” (Х.Туфан) шигыренең идеясен авторның үз тормышына бәйләп аңлатыгыз. Шигырьне сәнгатьле итеп  укыгыз.	
17 нче билет
1. Ш.Усмановның “Әптери агай хикәясе”әсәренең эчтәлеген сөйләгез. 
Әптери агайның иптәшләре арасында ни өчен абруе зур? 
2. Х.Туфанның туган телебез язмышын тирән тоеп язган “Туган тел турында җырлар” шигыре. Татар теленең киләчәге турында сез нинди фикердә? Шигырьне сәнгатьле итеп  укыгыз. Тел турында үзегез белгән мәкальләрне әйтегез.
	
18 нче билет
1. Ш.Еникеевның “Солтангәрәйнең язмышы” повестеннан өзекнең эчтәлеген сөйләгез. Солтангәрәй, Итче Хәсән, Батыргәрәй, Лотфулла агай, Атлы кеше, Кармак образларына мөнәсәбәтегезне белдерегез.
2. Нинди радио тапшыруларын сез даими тыңлыйсыз? Сезгә нинди тематик тапшырулар аеруча ошый? Ни өчен?	
19 нчы билет
1. Ч.Айтматовның “Беренче мөгаллим” повестенең эчтәлеген сөйләгез. Дүшән, Алтынай образларына характеристика бирегез.
2. М.Кәримнең “Озын-озак балачак” әсәреннән Корбан бәйрәме турында сөйләгез. Корбан бәйрәмен сез ничек уздырасыз? 	
20 нче билет
1. Шәхес культы корбаннары булган татар язучыларыннан кемнәрне беләсез? Берәрсенең иҗаты яки аерым әсәре турында сөйләгез.
2. Берәр татар язучысы (драматургы) әсәре буенча эшләнгән спектакльгә анализ бирегез. Бу спектакль сездә нинди тойгылар уятты?